# MØTEPROTOKOLL

# Barn og unges kommunestyre

|  |  |
| --- | --- |
| Møtetid: | **07.12.2017 kl. 13:00-14:30** |
| Sted: | **Ås kulturhus, Store sal** |
|  |  |
|  |  |
| Av utvalgets medlemmer/varamedlemmer møtte 18 av 18. | |
|  |  |
| **Møtende medlemmer:** | |
| Nordbytun ungdomsskole: Marius Nilsen og Vetle Svendsen  Ås ungdomsskole: Mathie B. Hansen og Andreas Linnebo  Brønnerud skole: Even Furre Martinsen og Mina Ari  Kroer skole: Benedikte Haugom Børresen og Malin Kvarme Asperud  Nordby skole: Thyra Sverdrup og Eyolf Øien  Rustad skole: Hannah Holmvåg Tuft og Torje Tungesvik Gilbert  Sjøskogen skole: Olve Belt Fagermoen og Noyna Kitipong Nygård  Solberg skole: Julian Steen Dalbye og Johanne Nytrøen  Åsgård skole: Kaja Solberg Sandnes og Liv Mo Krogh | |
|  | |
| **Andre møtte:** | |
| Ordfører Ola Nordal, rådmann Trine Christensen og oppvekst- og kultursjef Ellen Benestad. | |
|  | |
| **Møtesekretær:** | |
| Konsulent Jeanette Karlsen. | |
|  | |

Møteprotokoll godkjent 07.12.2017

Ola Nordal

ordfører

**Saksliste**

|  |  |  |  |
| --- | --- | --- | --- |
|  | | | Side |
| **Orienteringssaker** | | | |
| **Spørsmål fra elevrådene** | | | |
| **Saker til behandling** | | | |
| [1/17](#CaseRef526086) | 17/02736-1 | Fordeling av tilskudd - Tiltak i skolemiljøene i Ås 2017 |  |
| [2/17](#CaseRef528255) | 17/03003-6 | Ås kommunes miljøvernpris 2017 |  |

# Orienteringssaker:

* Ordfører orienterte om møteformen i Ås kommunestyret.
* Ungdomsrådet ved leder Viktoria Sofie Leinhardt og nestleder Othilie Gursli informerte om hva rådet gjør. De påpekte at elevrådene kan ta kontakt med ungdomsrådet hvis det er saker de ønsker at skal settes på dagsordenen.   
  I Ås kommunes reglement står det følgende om ungdomsrådet:  
    
  *Oppgaver og ansvar*Ungdomsrådet er et rådgivende organ for kommunen.  
  Rådet skal ha til behandling alle saker som angår levekårene for barn og unge.  
  Ungdomsrådet skal alltid ha anledning til å uttale seg om:
  + Tiltak og planer i helse- og sosialsektoren som vedrører barn og unge.
  + Saker med særlig interesse for barn og unge; for eksempel saker som gjelder kommunens felles planer og retningslinjer for skole, kommunens kommunikasjons-planer og kulturelle tiltak
  + Alle kommunale tiltak som gjelder barn og unge.

# Spørsmål fra elevrådene med svar fra ordfører:

**RUSTAD SKOLE**

Elevene på Rustad skole har ikke noe egnet lokale til å arrangere talentiade. Kan Rustad få låne noen lokaler til dette?

SVAR:

Det bør være mulig for Rustad skole å låne lokaler, og ev. arrangere talentiade i kinoen - dersom dere synes dette er ett passende sted. Skolen kan ta kontakt med utleieansvarlig på kulturhuset for å avtale nærmere.

**NORDBYTUN UNGDOMSSKOLE**Øker tilskuddet til spesialundervisning når elevantallet øker?

SVAR:

Tilskudd til all undervisning øker i takt med totalt antall elever per skole, men ikke i takt med antall elever som har behov for spesialundervisning.

**BRØNNERUD SKOLE**

Elevene på Brønnerud skole ønsker seg skøyteis dersom det blir en kald vinter. Kan vi få det?

Kompetansemål etter 4. årstrinn i kroppsøving:

«Bruke ski og skøyter der det ligg til rette for det»

Det er mulig å legge is på grusbanen nedenfor aktivitetsbygget, det har vært gjort før.

SVAR:

Vi skulle gjerne lagt is på flere grusbaner i Ås, også på grusbanen på Brønnerud. Teknisk etat så på mulighetene i fjor, men de sier at de ikke kommer fram med bilene sine pga trær og gjerder som står i veien. Dette kan gjerne elevrådet, skolen og kommunen se nærmere på, og finne ut hva som skal til for å komme fram.

**SOLBERG SKOLE**

Hvordan ønsker ordføreren at en skolehverdag for Ås-barna skal være?

SVAR:

Dette er et godt spørsmål. Og et vanskelig spørsmål å svare på. Skolen er det aller viktigste kommunen driver med. Hele samfunnet er avhengig av at barna får lære og utvikle seg i skolen.

-Jeg ønsker meg at skolen gir barna et godt liv den tida dere er på skolen, og at skolen forbereder dere best mulig på livet i samfunnet utenfor skolen.

-Jeg ønsker meg en skolehverdag der barna møter voksne som ser og verdsetter barna.

-Jeg ønsker meg en skolehverdag der barna er greie mot hverandre, slik at det er ok å være annerledes, ok å være ekstra flink, ok å gjøre feil, og ok å ha det vanskelig.

Kommunen har vedtatt et felles mål for barnehager og skoler:

«Synlig læring og utvikling for alle barn og unge»

Det synes jeg er et fint mål, og jeg vet at kommunen jobber systematisk for å få til det.

**ÅSGÅRD SKOLE**

Det skal om ikke så veldig lenge bygges en ny Åsgård skole. Vi skal antagelig bare være her to år til. Likevel lurer vi på om det finnes noen penger til å pusse opp dusjer og garderober ved skolen vår. Det er ekkelt å dusje, og vi synes at alt ser slitt og forferdelig ut. Hva vil skje?

SVAR:

Jeg er lei for at det er ekkelt i dusjene på skolen. Nå som skolen snart skal fornyes helt er dessverre ikke aktuelt med noen oppussing. Men, det skal driftes og holdes rent og ordentlig. Jeg skal få teknisk etat til å komme innom, og se om det er noen enkle tiltak som kan gjøres. Dere skal i ha varmt vann og reine lokaler.

**SJØSKOGEN SKOLE**

De ønsker å spørre om når ordføreren har planlagt å bygge ut Sjøskogen skole.

SVAR:

Vi bygger ut skoler i Ås i full fart, først Solberg og Rustad nå, deretter Åsgård. Utbygging på Sjøskogen er utsatt, fordi elevtallsveksten framover er så lav at vi mener at det foreløpig er plass. I budsjettplanene som vi legger fram på onsdag vil vi foreslå en utbygging på Sjøskogen i 2021.

**ÅS UNGDOMSSKOLE**

Psykisk helse er noe vi alle har, unge som gamle. En god psykisk helse når man er ung legger grunnlaget for en god psykisk helse resten av livet. Psykisk helse handler om hvordan vi har det. Hvordan vi trives med oss selv, og sammen med andre. Hvordan vi er i stand til å leve livene våre sammen.

I dag sliter én av tre unge med psykiske helseplager, blant annet i form av stress, hver tiende sliter med en alvorlig psykisk lidelse.

På ungdomsskolene i Ås er ikke situasjonen noe bedre, i hvert fall ikke om vi skal tro tallene fra Ungdata-undersøkelsen tidligere dette året. Det er på høy tid at noe gjøres.

På Ås ungdomsskole har elever, lærere og ledelse satt seg ned for å finne ut hva vi skal gjøre for å bedre situasjonen, og vi er i gang med flere gode forebyggende tiltak.

Men er det ett uhyre viktig tiltak som går foran alt, som vi trenger kommunens støtte til, så er det følgende:

**Kjære ordfører, er du og kommunestyret villig til å satse på oss ungdommer, gå foran som et godt eksempel på en kommune som tar psykisk helse på alvor, og la oss som går på ungdomsskolene her i Ås få helsesøster på skolen hver eneste skoledag?**

SVAR:

Jeg er enig i at vi må ta dette på alvor. Ungdataundersøkelsen forteller oss at vi har utfordringer, særlig knyttet til ensomhet. Derfor er det behov for nye tiltak.

Ungdomsskolene i Ås har i dag helsesøster 2 ½ dag hver. På onsdag skal kommunestyret avgjøre neste års budsjett. Det er svært dyrt for oss å bygge nye skoler og barnehager, og vi er derfor nødt til å spare penger framover. Vi er derfor svært forsiktige med å sette inn nye tiltak. Innholdet i skolehverdagene er likevel enda viktigere enn skolebygningene.

Derfor vil vi foreslå en ny helsesøsterstilling, slik at ungdomsskolene kan få helsesøster på skolene hver eneste skoledag. Jeg tror flertallet i kommunestyret kommer til å være enig, slik at vi kan utvide til helsesøster hver dag i 2018.

**KROER SKOLE**

Gymgarderobene våre trenger oppussing fordi de er veldig kalde, spesielt om vinteren, vannet er ofte kaldt, gulvene er kalde og det ser ekkelt ut på vegger, spesielt i dusjen.

Det har vært slik lenge. Det var det samme spørsmålet vi stilte deg på Barn og unges kommunestyremøte i 2016.

SVAR:

Her må jeg beklage at dere får kaldt vann. Slik skal det ikke være. Jeg skal undersøke hva som kan gjøres med det. Jeg vil også sjekke om det kan gjennomføres ekstra grundig vask dersom det er ekkelt i dusjene. Vi har ikke planer om noen stor oppussing, men vi må sørge for at det holdes reint og ordentlig, og at det er varmt vann i dusjen.

# BUK-1/17 Fordeling av tilskudd - Tiltak i skolemiljøene i Ås 2017

Rådmannens innstilling:

Kommunestyrets bevilgning på kr 200 000 til skolemiljøtiltak fordeles ved at hver skole får et grunnbeløp på kr 12 000 og resterende midler fordeles per elev.

Tilskudd til skolemiljøtiltak fordeles slik:



Barn og unges kommunestyres behandling 07.12.2017:

Brønnerud skole fremmet følgende forslag:



Rustad skole fremmet følgende forslag:



Votering:

Rustad skoles forslag til fordeling ble vedtatt 10-8 (Nordbytun ungdomsskole, Brønnerud, Sjøskogen og Solberg skoler).

Barn og unges kommunestyres vedtak 07.12.2017:

Kommunestyrets bevilgning på kr 200 000 til skolemiljøtiltak fordeles ved at hver skole får et grunnbeløp på kr 12 000 og resterende midler fordeles per elev.

Tilskudd til skolemiljøtiltak fordeles slik:



# BUK-2/17 Ås kommunes miljøvernpris 2017

Rådmannens innstilling:

Ås kommunes miljøvernpris 2017 – Eilif Dahls minnepris – på kr 10 000,- deles i år ut til Solberg skole.

Barn og unges kommunestyres behandling 07.12.2017:

Votering: Rådmannens innstilling ble enstemmig vedtatt.

Barn og unges kommunestyres vedtak 07.12.2017:

Ås kommunes miljøvernpris 2017 – Eilif Dahls minnepris – på kr 10 000,- deles i år ut til Solberg skole.